**PRACOVNÁ ZMLUVA**

Nižšie uvedeného dňa, mesiaca a roku uzavreli

*variant, keď je zamestnávateľom právnická osoba:*

**spoločnosť obchodné meno spoločnosti]**

so sídlom: [sídlo spoločnosti podľa obchodného registra]

IČO: [identifikačné číslo]

zastúpená: [meno, priezvisko], [funkcia]

zapísaná v obchodnom registri vedenom Okresným súdom [mesto], oddiel [●], vložka č.[●]

*variant, keď je zamestnávateľom fyzická osoba:*

**pán/pani [meno, priezvisko / obchodné meno]**

so sídlom: [sídlo podľa živnostenského registra]

nar. dňa: [dátum narodenia]

IČO: [identifikačné číslo]

zapísaná/ý v živnostenskom registri Okresného úradu [mesto] pod č.[spisová značka ] / iná registrácia alebo povolenie

(ďalej len ako „**Zamestnávateľ**“)

a

**[meno, priezvisko]**

nar. dňa: [dátum narodenia]

rodné číslo: [rodné číslo]

trvale bytom: [adresa trvalého bydliska]

bankové spojenie: bankový účet č. /IBAN [číslo bankového účtu alebo IBAN] vedený v [banka]

(ďalej len ako „**Zamestnanec**“)

v súlade s príslušnými ustanoveniami zákona č. 311/2001 Z. z., Zákonník práce, v znení neskorších predpisov (ďalej len „**Zákonník práce**“), túto

**p r a c o v n ú z m l u v u**

**I.**

**Druh práce**

1. Zamestnanec bude vykonávať druh práce: **[druh práce** + jeho stručná charakteristika**]**.
2. S podrobným opisom náplne práce bol Zamestnanec oboznámený pred podpisom tejto zmluvy a tento je takisto vymedzený v dokumente „Popis práce“, ktorý bol Zamestnancovi odovzdaný pri podpise tejto zmluvy.
3. Zamestnanec nesmie bez predchádzajúceho písomného súhlasu Zamestnávateľa vykonávať zárobkovú činnosť zhodnú s predmetom činnosti Zamestnávateľa.

**II.
Obdobie trvania pracovného pomeru**

1. Pracovný pomer sa uzatvára na dobu určitú, a to do [dátum]/na neurčitý čas.
2. Dňom nástupu do práce je: [dátum nástupu od práce].
3. Skúšobná doba sa dohodla v dĺžke [dĺžka skúšobnej doby (max. 3 mesiace, resp. 6 u vedúceho zamestnanca] mesiacov.
4. Zamestnávateľ aj Zamestnanec môžu skončiť pracovný pomer založený touto zmluvou v skúšobnej dobe z akéhokoľvek dôvodu alebo bez uvedenia dôvodu, a to písomným oznámením doručeným druhej zmluvnej strane. Pracovný pomer sa skončí dňom doručenia písomného oznámenia o jeho zrušení, ak nie je v oznámení uvedený deň neskorší.

**III.**

**Miesto výkonu práce**

* 1. Miestom výkonu práce Zamestnanca je [miesto výkonu práce (max. Slovenská republika)].

* 1. Zamestnávateľ a Zamestnanec sa dohodli, že na účely cestovných náhrad je Zamestnancovým pravidelným pracoviskom: [pravidelné pracovisko].
	2. Zamestnanec súhlasí s tým, že môže byť na obdobie nevyhnutnej potreby a za podmienok stanovených príslušnými právnymi predpismi vyslaný na výkon práce na pracovnú cestu, a to tak v rámci, ako aj mimo územia Slovenskej republiky.
	3. Náklady vzniknuté Zamestnancovi pri plnení pracovných úloh na pracovných cestách budú Zamestnancovi Zamestnávateľom hradené podľa príslušných právnych predpisov.

**IV.**

**Mzda**

* + 1. Zamestnancovi náleží za vykonanú prácu podľa tejto zmluvy mesačná základná hrubá mzda vo výške stanovenej mzdovým výmerom/základná hrubá mzda vo výške [výška odmeny],– € (slovami: [výška odmeny opísaná slovami oddelenými pomlčkami]-eur). Uvedená mzda je dohodnutá už s prihliadnutím na prípadnú prácu nadčas vykonanú Zamestnancom, ak ide o niektorý z prípadov uvedených v §121 ods. 2 Zákonníka práce, a to v rozsahu 150 hodín práce nadčas za kalendárny rok.
		2. Zamestnanec a Zamestnávateľ sa dohodli, že mzda bude Zamestnancovi vyplácaná na bankový účet Zamestnanca v peňažnom ústave na území Slovenskej republiky uvedený v záhlaví tejto zmluvy. Mzda za príslušný kalendárny mesiac bude Zamestnancovi vyplácaná vždy najneskôr [\*\*\*] dňa nasledujúceho kalendárneho mesiaca.
		3. Zamestnancovi môžu byť vyplácané najmä na základe výsledkov práce aj špeciálne bonusy a odmeny. Výška, podmienky vzniku nároku aj podmienky výplaty týchto nenárokových zložiek mzdy určuje Zamestnávateľ.
		4. Zamestnávateľ je oprávnený vykonávať zrážky zo mzdy Zamestnanca v súlade s príslušnými právnymi predpismi.

**V.**

**Pracovný čas**

1. Stanovený týždenný pracovný čas je [\*\*\*] hodín týždenne.
2. Rozvrhnutie pracovného času je rovnomerné v rámci päťdňového pracovného týždňa (od pondelka do piatka). Pracovný čas rozvrhuje Zamestnávateľ.
3. Prestávka na odpočinok a jedenie sa nezapočítava do pracovného času a je 30 minút. Zamestnanec je povinný uvedenú prestávku čerpať najneskôr po 6 hodinách nepretržitej práce.
4. Ak sa Zamestnanec nemôže z akýchkoľvek dôvodov dostaviť na pracovisko včas alebo vôbec, je povinný o tom bez zbytočného odkladu upovedomiť Zamestnávateľa, a to najneskôr do [\*\*\*] hod. príslušného dňa. V prípade dočasnej pracovnej neschopnosti je Zamestnanec povinný bez zbytočného odkladu a preukázateľne o tejto skutočnosti informovať Zamestnávateľa a najneskôr do dvoch dní od vzniku dočasnej pracovnej neschopnosti doručiť Zamestnávateľovi potvrdenie o dočasnej pracovnej neschopnosti.
5. Zamestnávateľ je oprávnený za podmienok stanovených Zákonníkom práce nariadiť Zamestnancovi prácu nadčas. Zamestnanec podpisom tejto zmluvy vyslovuje v súlade s ustanovením § 97 ods. 1 Zákonníka práce súhlas s tým, že bude vykonávať prácu nadčas aj nad rozsah uvedený v § 97 ods. 7 Zákonníka práce, a to až do výšky maximálneho rozsahu práce nadčas stanovenej v ustanovení § 97 ods. 6 a 10 Zákonníka práce.

**VI.**

**Dovolenka**

* + - 1. Výmera dovolenky je [počet týždňov dovolenky (min. 4)] týždňov v kalendárnom roku. Čerpanie dovolenky určuje Zamestnávateľ v súlade ustanoveniami § 100 – 117 Zákonníka práce.

**VII.**

**Základné povinnosti Zamestnanca**

* + - * 1. Zamestnanec je povinný venovať sa svojim pracovným úlohám s plným nasadením. Zamestnanec sa zaväzuje vykonávať prácu osobne, svedomito, riadne a hospodárne, a to v pracovnom čase stanovenom Zamestnávateľom, dodržiavať povinnosti vyplývajúce z právnych predpisov vzťahujúcich sa na Zamestnancom vykonávanú prácu, predpisov na zaistenie bezpečnosti a ochrany zdravia pri práci a pod., riadiť sa pokynmi Zamestnávateľa (resp. pokynmi svojho nadriadeného Zamestnanca). Zamestnanec sa zaväzuje konať vždy v súlade s oprávnenými záujmami Zamestnávateľa, chrániť jeho dobré meno a dobrú povesť, hospodáriť riadne so zverenými prostriedkami, chrániť majetok Zamestnávateľa pred poškodením, stratou, zničením a zneužitím a zdržať sa akéhokoľvek konania, ktorým by mohol spôsobiť Zamestnávateľovi škodu. Zamestnanec nesmie byť pri výkone práce ani v súvislosti s ním pod vplyvom akýchkoľvek omamných a psychotropných látok. Zamestnanec je povinný neodkladne hlásiť jeho akýkoľvek (hoci len domnelý) stret záujmov so záujmami Zamestnávateľa, a to svojmu nadriadenému Zamestnancovi. Zamestnanec nemá právo zaväzovať svojím konaním Zamestnávateľa, pokiaľ to nevyplýva z jeho organizačného zaradenia alebo ak k tomu nebol písomne splnomocnený.

* + - * 1. Zodpovednosť Zamestnanca za ním spôsobenú škodu sa riadi príslušnými ustanoveniami Zákonníka práce.
				2. Zamestnanec berie na vedomie, že Zamestnávateľ je oprávnený vydávať interné normatívne akty (ďalej spoločne len „**Vnútorné predpisy**“). Zamestnanec sa zaväzuje Vnútorné predpisy Zamestnávateľa, s ktorými bol oboznámený, rešpektovať a dodržiavať.
				3. Zamestnanec sa zaväzuje pri výkone a v súvislosti s výkonom práce neprijímať žiadne dary, provízie či iné plnenia (a ich prípadné ponúknutie bezodkladne ohlásiť Zamestnávateľovi).
				4. Všetky podklady, doklady, informácie či iné materiály, ktoré sú zákazníkmi Zamestnávateľa odovzdané Zamestnancovi v súvislosti s plnením pracovných povinností Zamestnanca v pracovnom pomere voči Zamestnávateľovi, musí Zamestnanec starostlivo uchovávať a nesmie ich sprístupniť tretím osobám, s výnimkou prípadov, keď je to nevyhnutné pre plnenie pracovných úloh a Zamestnávateľ dal súčasne Zamestnancovi na také konanie súhlas.
				5. Zamestnanec je povinný dôstojne reprezentovať Zamestnávateľa. S ohľadom na túto povinnosť sa Zamestnanec zaväzuje vystupovať pred klientmi a partnermi Zamestnávateľa, orgánmi verejnej moci, resp. ďalšími subjektmi či osobami v obdobnom postavení vhodným spôsobom, voliť vhodný odev (ktorý zodpovedá pracovnej pozícii Zamestnanca), udržiavať čistotu, byť riadne upravený a pod.

**VIII.**

**Dohoda o hmotnej zodpovednosti**

1. Zamestnanec a Zamestnávateľ týmto uzatvárajú podľa §  182. Zákonníka práce dohodu o hmotnej zodpovednosti Zamestnanca za schodok na zverených hodnotách, ktoré je Zamestnanec povinný vyúčtovať. Zamestnanec je povinný vyúčtovať Zamestnávateľovi všetky hodnoty na vyúčtovanie, najmä peniaze, ceniny, cenné veci, či už mu sú alebo budú zverené Zamestnávateľom, obchodným partnerom Zamestnávateľa alebo inou osobou. Zamestnanec zodpovedá za prípadný schodok vo vyúčtovaní týchto hodnôt v súlade s ustanoveniami § 182 Zákonníka práce.

**IX.**

**Povinnosť mlčanlivosti**

* 1. Zamestnanec sa zaväzuje, že bude zachovávať mlčanlivosť o obchodnom tajomstve (v zmysle § 17 a nasl. zákona č. 513/1991 Zb. Obchodný zákonník v znení neskorších predpisov) Zamestnávateľa, tzn. mlčanlivosť o všetkých konkurenčne významných, určiteľných, oceniteľných a v príslušných kruhoch bežne nedostupných skutočnostiach, ktoré súvisia s podnikom Zamestnávateľa, popr. podnikmi pridružených osôb, dodávateľov, klientov Zamestnávateľa a pod., a ktorých utajenie zaisťuje Zamestnávateľ vo svojom záujme a zodpovedajúcim spôsobom, ako aj všetkých ostatných informáciách dôverného charakteru, ktoré sa dozvie pri výkone práce pre Zamestnávateľa. Dôvernými informáciami (informáciami dôverného charakteru) sa rozumejú všetky informácie (ktoré nie sú obchodným tajomstvom), ktoré sa v rámci pracovného pomeru Zamestnanec dozvie, pokiaľ nebudú výslovne označené za informácie, ktoré nemajú dôverný charakter. Obchodným tajomstvom, respektíve dôvernými informáciami sú tak najmä všetky obchodné záležitosti a činnosti, informácie o obchodných a bankových spojeniach, osobné údaje tretích osôb, ktoré budú Zamestnancovi sprístupnené, ktoré Zamestnanec získa, bilanciách, obratoch, kalkuláciách, korešpondencii, zoznamoch klientov, cenových listinách, výrobných, pracovných, predajných a reklamných metódach spoločnosti Zamestnávateľa ako aj pridružených osôb, dodávateľov, klientov, mzde Zamestnanca, spôsobe odmeňovania a pod. Ďalej sa Zamestnanec zaväzuje, že nepoužije vyššie opísané obchodné tajomstvá ani informácie dôverného charakteru akýmkoľvek iným spôsobom vo svoj vlastný prospech alebo v prospech iných osôb, alebo v neprospech Zamestnávateľa, Zamestnávateľových klientov, dodávateľov, pridružených osôb, neoznámi a ani ich neposkytne tretím osobám a neumožní, aby sa s nimi tretie osoby akýmkoľvek spôsobom oboznámili. Povinnosť Zamestnanca podľa tohto odseku trvá aj po ukončení pracovného pomeru Zamestnanca.

**X.**

**Duševné vlastníctvo**

1. V prípade, že Zamestnanec vytvoril na splnenie (či v súvislosti s plnením) svojich povinností vyplývajúcich z pracovno-právneho vzťahu k Zamestnávateľovi dielo v zmysle zákona č. 185/2015 Z. z. Autorský zákon, v znení neskorších predpisov, vykonáva majetkové práva k takému zamestnaneckému dielu Zamestnávateľ, a to vo svojom mene a na svoj účet, Zamestnanec súčasne súhlasí s tým, aby Zamestnávateľ tieto práva kedykoľvek ďalej postúpil na akúkoľvek tretiu osobu či udelil licenciu/sublicenciu na ich použitie. Odmena prislúchajúca Zamestnancovi z výkonu majetkových práv k dielu Zamestnávateľom je už plne zahrnutá v mzde, ktorá je Zamestnancovi vyplácaná Zamestnávateľom na základe tejto zmluvy a Zamestnanec nemá právo na akúkoľvek dodatočnú odmenu, a to ani v prípade, že sa mzda alebo iná odmena vyplatená Zamestnancovi Zamestnávateľom dostane do zjavného nepomeru k zisku z využitia práv k zamestnaneckému dielu a významu takého diela pre dosiahnutie takého zisku. V prípade, že Zamestnávateľ nevykonáva majetkové práva k zamestnaneckému dielu vôbec alebo ich vykonáva nedostatočne, nemá Zamestnanec akékoľvek právo požadovať, aby mu Zamestnávateľ za obvyklých podmienok udelil licenciu na použitie diela, nakoľko udelenie licencie by bolo v rozpore s oprávnenými záujmami Zamestnávateľa. Zamestnanec výslovne vyhlasuje, že neposkytol ani neposkytne práva uvedené v tomto odseku žiadnym tretím osobám.
2. Ak Zamestnanec vytvoril vynález v rámci plnenia úloh v pracovnom pomere (tzv. zamestnanecký vynález), právo na riešenie patrí Zamestnávateľovi. Zamestnanec, ktorý vytvoril zamestnanecký vynález v pracovnom pomere, je povinný Zamestnávateľa o tejto skutočnosti bezodkladne písomne upovedomiť a zároveň mu odovzdať všetky podklady potrebné na posúdenie vynálezu. Ak Zamestnávateľ neuplatní v lehote do 3 mesiacov od tohto upovedomenia právo na riešenie (ak ho uplatní, môže sám podať prihlášku vynálezu a uvedie v nej, že ide o zamestnanecký vynález), prechádza toto právo späť na Zamestnanca. Uvedené platí obdobne v prípade, že Zamestnanec vytvorí úžitkový či priemyselný vzor.

**XI.
Skončenie pracovného pomeru**

1. Skončenie pracovného pomeru založeného touto zmluvou je možné iba za podmienok stanovených v Zákonníku práce.
2. Výpovedná doba spojená so skončením pracovného pomeru sa spravuje príslušnými ustanoveniami obsiahnutými v § 62 Zákonníka práce. Výpovedná doba začína plynúť od prvého dňa kalendárneho mesiaca nasledujúceho po doručení výpovede.
3. V prípade skončenia pracovného pomeru založeného touto zmluvou sa Zamestnanec zaväzuje bezodkladne vrátiť Zamestnávateľovi všetok majetok, vybavenie, prostriedky, materiály, dokumenty a pod. (napr. poznámky, memorandá, nahrávky na akomkoľvek nosiči, diskety, CD, filmy, fotografie, plány, brožúry, literatúru a údaje týkajúce sa Zamestnávateľa alebo osôb, s ktorými tvorí koncern, náčrtky alebo iné formy záznamov - zapísané magneticky, opticky alebo inak nahrané a pod.), ktoré Zamestnanec získal akýmkoľvek spôsobom pri výkone práce pre Zamestnávateľa a v súvislosti s ním (ďalej len „**Materiály**“) a neponechá si ani žiadne kópie uvedených Materiálov. Predpokladá sa, že každý taký Materiál musí byť posudzovaný výlučne ako vlastníctvo Zamestnávateľa. Rovnakú povinnosť má Zamestnanec aj kedykoľvek počas trvania pracovného pomeru, pokiaľ k tomu bude Zamestnávateľom vyzvaný.

**XII.**

**Záverečné ustanovenia**

1. Zamestnanec vyhlasuje, že bol zo strany Zamestnávateľa oboznámený so všetkými predpismi vzťahujúcimi sa na ním vykonávanú prácu, ďalej predpismi na zaistenie bezpečnosti a ochrany zdravia pri práci, bezpečnosti technických zariadení a ochrany zdravia pri práci v zmysle príslušných ustanovení Zákonníka práce a platnými a účinnými vnútornými predpismi Zamestnávateľa. U Zamestnávateľa nepôsobí odborová organizácia.
2. Zamestnanec vyhlasuje, že bol pred podpisom tejto zmluvy Zamestnávateľom v súlade s príslušnou účinnou legislatívou oboznámený s podmienkami spracúvania osobných údajov Zamestnanca zo strany Zamestnávateľa, ku ktorému dochádza v súvislosti s právnym vzťahom založeným touto zmluvou.
3. Táto zmluva môže byť menená a doplňovaná iba písomnými dodatkami podpísanými oboma zmluvnými stranami.
4. Záležitosti neupravené v tejto zmluvesa riadia právnym poriadkom Slovenskej republiky, najmä ustanoveniami Zákonníka práce.
5. Zamestnanec je povinný bezodkladne informovať Zamestnávateľa o zmene svojich kontaktných údajov, bankového spojenia na účely výplaty mzdy alebo iných skutočnostiach a okolnostiach dôležitých pre plnenie práv a povinností vyplývajúcich z právneho vzťahu medzi Zamestnancom a Zamestnávateľom.
6. Zamestnanec sa zaväzuje, že sa na pokyn Zamestnávateľa podrobí potrebným lekárskym prehliadkam a zúčastní sa na potrebných odborných školeniach a inštruktážach súvisiacich s jeho pracovnou činnosťou.
7. Táto zmluva je vyhotovená v dvoch rovnopisoch, z ktorých každý má platnosť originálu, pričom každá zo zmluvných strán dostane jedno vyhotovenie.
8. Zmluvné strany si túto zmluvu prečítali a súhlasia so všetkými jej ustanoveniami, pričom vyhlasujú, že ich zmluvná voľnosť nebola žiadnym spôsobom obmedzená, a že táto zmluva nebola uzavretá v tiesni za nápadne nevýhodných podmienok a ani v omyle.
9. Zmluvné stany vyhlasujú, že sú plne spôsobilé na právne úkony, že text tejto dohody je určitým a zrozumiteľným vyjadrením ich vážnej a slobodnej vôle byť ňou viazané, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú osobne alebo prostredníctvom svojich zástupcov svoje podpisy.

V ……………………… dňa … … 2021 V ……………………… dňa … … 2021

Zamestnávateľ: Zamestnanec:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**[názov spoločnosti] / [meno, priezvisko] [meno, priezvisko]**

[meno, priezvisko], [funkcia]